**РЕПУБЛИКА СРПСКА**

**ГРАД ДОБОЈ**

**ГРАДОНАЧЕЛНИК**

Хиландарска број 1, Добој; тел. 053/242-022, e-mail: gradonačelnik@doboj.gov.ba

***Нацрт II ребаланса буџета***

*за 2020. годину*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*- образложење -*

***Добој, септембар 2020.***

**Образложење**

**Нацрта II ребаланса буџета града Добој за 2020. годину**

Законом о буџетском систему Републике Српске („Службени гласник Републике Српске“, број 121/12, 52/14, 103/15 и 15/16) прописано је у члану 31. да буџет и Одлуку о усвајању буџета града доноси Скупштина града.

Ако током фискалне године дође до смањења или повећања буџетских средстава, односно повећања или смањења буџетских издатака, члан 35. горе наведеног Закона, предвиђа да се уравнотежење буџета спроведе путем ребаланса буџета, а по поступку за доношење буџета.

Основ за доношење II ребаланса буџета града Добој за 2020. годину је реализовање краткорочног кредитног задужења града Добој у износу од 1.500.000,00 КМ и дугорочног кредитног задужења у износу од 3.000.000,00 КМ.

Скупштина града Добој је на сједници одржаној 10.08.2020. године донијела Одлуку о краткорочном кредитном задужењу града Добој у износу од 1.500.000,00 КМ са роком отплате од 12 мјесеци.

Kредитна средства из Одлуке о краткорочном кредитном задужењу у износу од 1.500.000,00 КМ искористити ће се за>

* Привремено финансирање дефицита произашлог из готовинског тока.

Град Добој је упутио Министарству финансија Републике Српске захтјев за давање сагласности на краткорочно кредитно задужење у износу од 1.500.000,00 КМ. Министарство финансија Републике Српске је утврдило да Град Добој испуњава све услове за кредитно задужење, прописане релевантним законским прописима, те је својим актом број 06-04/400-835-1/20 од 11.08.2020. године дало тражену сагласност.

Скупштина града Добој је на сједници одржаној 10.08.2020. године донијела Одлуку о дугорочном кредитном задужењу града Добој у износу од 3.000.000,00 КМ са роком отплате од 10 година, грејс период 1 година.

Kредитна средства из Одлуке о дугорочном кредитном задужењу у износу од 3.000.000,00 КМ искористити ће се за:

* 500.000,00 КМ - Изградња спортске дворане у Граду Добоју;
* 1.250.000,00 КМ - набавка и уградња лед расвјете и система за даљински надзор и управљање јавном расвјетом у Граду Добоју;
* 550.000,00 КМ - реконструкција фискултурне сале у МЗ Подновље и МЗ Бољанић;
* 350.000,00 КМ - Реконструкција и асфалтирање локалних путева,
* 350.000.00 КМ - Радови на уређењу до грађевинских парцела.

Град Добој је упутио Министарству финансија Републике Српске захтјев за давање сагласности на дугорочно кредитно задужење у износу од 3.000.000,00 КМ. Министарство финансија Републике Српске је утврдило да Град Добој испуњава све услове за кредитно задужење, прописане релевантним законским прописима, те је својим актом број 06-04/400-836-1/20 од 11.08.2020. године дало тражену сагласност.

Град Добој се актом број 02-022-1-1527/20, од 21.08.2020. године, обратио Министарству финансија за сагласност на Нацрт II ребаланса за 2020. годину.

Министарство финансија је актом број 06.04/400-877-1/20, од 31.08.2020. године, дало препоруке по којима дајемо образложење:

Средства планирана на економском коду 412 000 Расходи по основу коришћења роба и услуга смањена су за 110.000,00 КМ. Детаљнијом анализом расхода по основу коришћења роба и услуге, а узимајући у обзир реалне потребе и препоруке Министарства финансија, у структури истих је дошло до смањења плана за 110.000,00 КМ;

Средства планирана на економском коду 415 000 Грантови смањена су за 200.000,00 КМ. Поштујући препоруке Министарства финансија средства на економском коду 415 000 Грантови су смањени за 200.000,00 КМ:

Узимајући у обзир извршење на економском коду 419 000 Расходи по судским извршењима са 20.08.2020. године, као и процјену исхода судских спорова којима је Град Добој тужена страна, средства планирана на овој позицији су реално планирана, те није могуће кориговати план на мањи износ.

Укупна планирана буџетска средства према II ребалансу износе 86.550.710,00 КМ што је повећање у односу на усвојени I ребаланс буџета за 2020. годину у износу од 6.705.940,00 КМ.

На страни примитака и прихода у односу на ребаланс буџета за 2020. годину повећане су позиције:

* 931 200 - Примици од узетих зајмова за износ од 4.500.000,00 КМ

(краткорочно кредитно задужење од 1.500.000,00 КM и дугорочно кредитно задужење у износу од 3.000.000,00 КМ);

* 788 111 – Позиција планирана у износу од 1.875.940,00 КМ а односи се

на дозначена средства Граду од Владе РС, као подршка Буџету у условима кризе изазване пандемијом корона вирус.

* 787 211 - Трансфери од ентитета за износ од 350.000,00 КМ. Повећање

на овој позицији је планирано на основу оствареног извршења за седам мјесеци (800.000,00 КМ) и пројекције остварења до краја године (просјечан мјесечни износ који Министарство здравља уплаћује Граду, по основу Закона о социјалној заштити- туђа њега и личне инвалиднине), износи 120.000,00 КМ;

На бази извршења прихода за седам мјесеци и пројекције остварења до краја године повећане су категорије непореских прихода:

* 722 312 – Комуналне таксе на фирму за износ од 50.000,00 КМ;
* 722 396 – Комуналне таксе на остале предмете таксирања за износ од 50.000,00 КМ;
* 722 461 – Наканада за кориштење комуналних добара од општег интереса за износ од 100.000,00 КМ и
* 723 121 – Новчане казне за прекршаје прописане актом Скупштине града за износ од 90.000,00 КМ.

С обзиром да је дошло до смањења расхода у износу од 310.000,00 КМ, које је резултат уважавања препорука Министарства финансија на Нацрт II ребаланса буџета, на страни прихода дошло је до смањења позиције 721 223 Примици од земљишне ренте у износу од 110.000,00 КМ и 722 411 накнаде за уређење градског грађевинског земљишта у износу од 200.000,00 КМ, у односу на Нацрт II ребаланса буџета, који је Министарству финансија РС достављен на сагласност.

На страни расхода и издатака, у односу I ребаланс буџета за 2020. годину,

значајније су повећане позиције:

* 412 000 – Расходи по основу коришћења роба и услуга повећани су за

износ 511.600,00 КМ. Повећање се односи на синтетичко конто 412 300 расходи за режијски материјал у износу од 900,00 КМ,синтетичко конто 412 500 Расходи за текуће одржавање у износу од 190.300,00 КМ, синтетички конто 412 700 Расходи за стручне услуге у износу од 120.900,00 КМ, синтетички конто 412 900 Остали некласификовани расходи за износ од 217.000,00 КМ, док је синтетичко конто 412 800 Расходи за услуге одржавања јавних површина смањено за 17.500,00 КМ.

* 415 200 – Грантови у земљи за износ од 2.903.000,00 КМ. У циљу

превазилажења озбиљних проблема у функционисању и финансирању, због поремећаја изазваних глобалном пандемијом, планирано је да се пружи додатна подршка у виду грантова предузећима, установама чији је оснивач Град Добој, затим субјектима цивилног друштва који штите интересе различитих социјалних и друштвених категорија у Граду. Повећање плана у односу на Ребаланс је највећим дијелом на синтетичким контима на организационом коду 00280150 Одјељење за привреду и душтвене дјелатности.

-510 000- Издаци за нефинансијску имовину за износ од 3.025.840,00 КМ.

Дугорочно кредитно задужење у износу од 3.000.000,00 КМ је планирано за финансирање капиталних пројеката, што је у II Ребалансу планирано на позицијама:

* 511 100 - Изградња спортске дворане у Граду Добоју у износу од 500.000,00 КМ;
* 511 100 - набавка и уградња лед расвјете и система за даљински надзор и управљање јавном расвјетом у Граду Добоју у износу од 1.250.000,00 КМ;
* 511 200 - реконструкција фискултурне сале у МЗ Подновље и МЗ Бољанић у износу од 550.000,00 КМ;
* 511 200 - Реконструкција и асфалтирање локалних путева у износу од 350.000,00 КМ,
* 511 200 - Радови на уређењу до грађевинских парцела у износу од 350.000.00 КМ.

-413 300 – Расходи по основу камата – повећани су за износ од 58.000,00 КМ што се односи на камату за два мјесеца краткорочног кредитног задужења (1.500.000,00 КМ) и камату за два мјесеца дугорочног кредитног задужења (3.000.000,00 КМ).

-621 300 – Издаци за отплату главнице примљених зајмова у земљи- повећани су за износ од 247.000,00 КМ, што се односи на главницу за два мјесеца краткорочног кредитног задужења.

Резимирајући све изнесено у вези са кредитним задужењем Града Добој и темељном и реалном сагледавању потреба Града Добој у наредном периоду, може се закључити да је потврда за II ребаланс буџета оправдана и прихватљива.

ОДЈЕЉЕЊЕ ЗА ФИНАНСИЈЕ